CELEX: 32012R0097
Language: el
Date: 2012-02-06 00:00:00
Title: Εκτελεστικός κανονισμός (ΕΕ) αριθ. 97/2012 της Επιτροπής, της 6ης Φεβρουαρίου 2012 , για την 164η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με το δίκτυο της Αλ Κάιντα

8.2.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 35/4
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 97/2012 ΤΗΣ ΕΠΙΤΡΟΠΉΣ
   της 6ης Φεβρουαρίου 2012
   για την 164η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με το δίκτυο της Αλ Κάιντα
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 881/2002 του Συμβουλίου, της 27ης Μαΐου 2002, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με το δίκτυο της Αλ Κάιντα (1), και ιδίως το άρθρο 7 παράγραφος 1 στοιχείο α), το άρθρο 7α παράγραφος 1 και το άρθρο 7α παράγραφος 5,
   Εκτιμώντας τα ακόλουθα:
   
               (1)
            
            
               Το παράρτημα Ι του κανονισμού (ΕΚ) αριθ. 881/2002 απαριθμεί τα πρόσωπα, τις ομάδες και τις οντότητες που αφορά η βάσει του εν λόγω κανονισμού δέσμευση κεφαλαίων και οικονομικών πόρων.
            
         
               (2)
            
            
               Στις 25 Ιανουαρίου 2012, η επιτροπή κυρώσεων του Συμβουλίου Ασφαλείας των Ηνωμένων Εθνών αποφάσισε να προσθέσει τρία φυσικά πρόσωπα στον κατάλογο προσώπων, ομάδων και οντοτήτων που αφορά η δέσμευση κεφαλαίων και οικονομικών πόρων. Αποφάσισε επίσης να τροποποιήσει μια καταχώριση του καταλόγου.
            
         
               (3)
            
            
               Κατά συνέπεια, το παράρτημα Ι του κανονισμού (ΕΚ) αριθ. 881/2002 πρέπει να τροποποιηθεί ανάλογα.
            
         
               (4)
            
            
               Ο παρών κανονισμός θα πρέπει να τεθεί σε ισχύ αμέσως, ώστε να διασφαλιστεί η αποτελεσματικότητα των μέτρων που προβλέπονται σε αυτόν,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα Ι του κανονισμού (ΕΚ) αριθ. 881/2002 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 6 Φεβρουαρίου 2012.
      
         
            Για την Επιτροπή, εξ ονόματος του Προέδρου,
         
            Προϊστάμενος της Υπηρεσίας Μέσων Εξωτερικής Πολιτικής
         
      
   
   
      (1)  ΕΕ L 139 της 29.5.2002, σ. 9.
   
      ΠΑΡΑΡΤΗΜΑ
      Το παράρτημα Ι του κανονισμού (ΕΚ) αριθ. 881/2002 τροποποιείται ως εξής:
      
                  (1)
               
               
                  Οι ακόλουθες καταχωρίσεις προστίθενται στον τίτλο «Φυσικά πρόσωπα»:
                  
                              α)
                           
                           
                              
                                 «Monir Chouka (επίσης γνωστός ως Abu Adam). Ημερομηνία γέννησης: 30.7.1981. Τόπος γέννησης: Βόννη, Γερμανία. Ιθαγένεια: (α) γερμανική, β) μαροκινή. Αριθμός διαβατηρίου: 5208323009 (γερμανικό διαβατήριο που εκδόθηκε στη Βόννη, Γερμανία στις 2.2.2007 και έληξε στις 1.2.2012). Εθνικός αναγνωριστικός αριθμός ταυτότητας: 5209530116 (το γερμανικό εθνικό δελτίο ταυτότητας έχει εκδοθεί στην πόλη της Βόννης, Γερμανία στις 21.06.2006 και έληξε στις 20.06.2011). Άλλες πληροφορίες: α) Προηγούμενες διευθύνσεις: Ungartenstraße 6, Bonn, 53229, Γερμανία· β) συνδέεται με το ισλαμικό κίνημα του Ουζμπεκιστάν· γ) αδελφός του Yassin Chouka. Ημερομηνία προσδιορισμού που αναφέρεται στο άρθρο 2α παράγραφος 4 στοιχείο β): 25.1.2012.»
                              
                           
                        
                              β)
                           
                           
                              
                                 «Yassin Chouka (επίσης γνωστός ως Abu Ibraheem). Ημερομηνία γέννησης: 11.12.1984. Τόπος γέννησης: Βόννη, Γερμανία. Ιθαγένεια: α) γερμανική, β) μαροκινή. Αριθμός διαβατηρίου: 5204893014 (γερμανικό διαβατήριο που εκδόθηκε στη Βόννη, Γερμανία στις 05.10.2000 και έληξε στις 05.10.2005). Εθνικός αναγνωριστικός αριθμός ταυτότητας: 5209445304 (το γερμανικό εθνικό δελτίο ταυτότητας έχει εκδοθεί στην πόλη της Βόννης, Γερμανία στις 5.9.2005 και έληξε στις 4.9.2010). Άλλες πληροφορίες: α) προηγούμενες διευθύνσεις: Karl-Barth-Straße 14, Bonn, 53129, Γερμανία· β) συνδέεται με το ισλαμικό κίνημα του Ουζμπεκιστάν· γ) αδελφός του Monir Chouka. Ημερομηνία προσδιορισμού που αναφέρεται στο άρθρο 2α παράγραφος 4 στοιχείο β): 25.1.2012.»
                              
                           
                        
                              γ)
                           
                           
                              
                                 «Mevlüt Kar (γνωστός και ως α) Mevluet Kar, β) Abu Obaidah, γ) Obeidah Al Turki, δ) Al-Turki, ε) Al Turki Kyosev, στ) Yanal Yusov, ζ) Abu Udejf el-Turki, η) Abu Obejd el-Turki, θ) Abdurrahman Almanci). Ημερομηνία γέννησης: 25.12.1978. Τόπος γέννησης: Ludwigshafen, Γερμανία. Ιθαγένεια: τουρκική. Αριθμός διαβατηρίου: TR-M842033 (τουρκικό διαβατήριο που εκδόθηκε στις 2 Μαΐου 2002 στο Mainz, Γερμανία από το Τουρκικό Γενικό Προξενείο και έληξε στις 24 Ιουλίου 2007). Άλλες πληροφορίες: α) προηγούμενες διευθύνσεις (μέχρι τον Αύγουστο του 2009): Güngören Merkez Mahallesi Toros Sokak 6/5, Istanbul, Τουρκία· β) συνδέεται με την ισλαμική ομάδα Τζιχάντ. Ημερομηνία προσδιορισμού που αναφέρεται στο άρθρο 2α παράγραφος 4 στοιχείο β): 25.1.2012.»
                              
                           
                        
            
                  (2)
               
               
                  Η καταχώριση «Hani Al-Sayyid Al-Sebai (γνωστός και ως α) Hani Yousef Al-Sebai, β) Hani Youssef, γ) Hany Youseff, γ) Hani Yusef, ε) Hani al-Sayyid Al-Sabai, στ) Hani al-Sayyid El Sebai, ζ) Hani al-Sayyid Al Siba’i, η) Hani al-Sayyid El Sabaay, θ) El- Sababt, ι) Abu Tusnin, ια) Abu Akram, ιβ) Hani El Sayyed Elsebai Yusef, ιγ) Abu Karim, ιδ) Hani Elsayed Youssef). Διευθύνσεις: Λονδίνο, Ηνωμένο Βασίλειο. Ημερομηνία γέννησης: α) 1.3.1961, β) 16.6.1960. Τόπος γέννησης: Qaylubiyah, Αίγυπτος. Ιθαγένεια: αιγυπτιακή.» υπό τον τίτλο «Φυσικά πρόσωπα» αντικαθίσταται από τα ακόλουθα:
                  «Hani Al-Sayyid Al-Sebai Yusif (γνωστός και ως α) Hani Yousef Al-Sebai, β) Hani Youssef, γ) Hany Youseff, γ) Hani Yusef, ε) Hani al-Sayyid Al-Sabai, στ) Hani al-Sayyid El Sebai, ζ) Hani al-Sayyid Al Siba’i, η) Hani al-Sayyid El Sabaay, θ) El- Sababt, ι) Abu Tusnin, ια) Abu Akram, ιβ) Hani El Sayyed Elsebai Yusef, ιγ) Abu Karim, ιδ) Hani Elsayed Youssef). Διευθύνσεις: Λονδίνο, Ηνωμένο Βασίλειο. Ημερομηνία γέννησης: α) 1.3.1961, β) 16.6.1960. Τόπος γέννησης: Qaylubiyah, Αίγυπτος. Ιθαγένεια: αιγυπτιακή. Άλλες πληροφορίες: το όνομα πατέρα είναι Mohamed Elsayed Elsebai. Ημερομηνία προσδιορισμού που αναφέρεται στο άρθρο 2α παράγραφος 4 στοιχείο β): 29.9.2005.»